|  |
| --- |
| **SERVICEERKLÆRING****Dagaktivitetstilbud – Dagsenter for hjemmeboende personer med demens/kognitiv svikt** Pasient- og brukerrettighetsloven § 2-1Helse- og omsorgstjenesteloven §3-2 første ledd nr. 7 |
| **MÅLSETTING:** |
| Målet er å aktivisere, stimulere, gi gode opplevelser og meningsfulle hverdager for personer med kognitiv svikt/demens. Tilbudet kan samtidig avlaste de nærmeste for omsorgsoppgaver på dagtid, og å bidra til at familie og ektefelle kan klare å stå i en krevende omsorgssituasjon. |
| **HVEM KAN SØKE?** |
| Dagsenteret er et aktivitetstilbud til personer med kognitiv svikt/demenssykdom, og som kan ha nytte av et dagaktivitetssenter og/eller har pårørende som trenger avlastningTjenesten tildeles en eller flere ganger pr uke.  |
| **SØKERS BEHOV VURDERES UT FRA FØLGENDE KRITERIER:** |
| * Søker har demens diagnose eller diagnose kognitiv svikt
* Søker er vurdert til å ha behov for bistand til å komme ut for å delta på aktiviteter og være del av et sosialt fellesskap
* Pårørendes behov for avlastning
 |
| **NÅR ER TJENESTEN TILGJENGELIG?** |
| Dagsenteret er åpent mandag, onsdag og fredag fra klokken 10:00 ~~09~~:00 - 14:00. Det holdes stengt på helligdager og kan ha reduserte åpningstider i høytider og ferier. |
| **HVA GJØR VI PÅ DAGSENTERET?** |
| * Sosialt samvær
* Aktiviteter inne og ute tilpasset flere interesser
* Ulike aktiviteter basert på årstid
* Felles måltid
 |
| **HVA KAN DU FORVENTE AV OSS?** |
| * At vi legger stor vekt på sosialt samvær og trivsel
* At vi gir trygghet
* At vi tilrettelegger slik at du kan bedre og opprettholde din funksjonsevne
* At vi tilrettelegger slik at du kan være mest mulig selvstendig og gjøre mest mulig selv
 |
| **HVORDAN FÅR MAN TILDELT TJENESTEN DAGAKTIVITETSTILBUD-DAGSENTER?** |
| Hjelpen blir tilpasset den enkelte ut fra ei faglig vurdering i HST – Hægebostad Sentrale Tiltaksteam.Søknadene behandles konfidensielt.Nye søknader blir fortløpende lagt inn i en saksbehandlingsprotokoll.Tiltaksteamet, som har møte en gang i måneden og ved behov, behandler sakene i saksbehandlingsprotokollen og treffer vedtak i tråd med Forvaltningsloven.I flere tilfeller blir hjemmebesøk gjennomført for å kartlegge søkers sykdom, funksjonsevne, boforhold og annet. Vedtaket kan påklages ved å sende det tilbake til tiltaksteamet som behandler søknaden på nytt. Opprettholder tiltaksteamet sitt vedtak blir søknaden videresendt Statsforvalteren.Ingen pleie- eller omsorgstiltak blir iverksatt før det foreligger et vedtak. |
| **HVA KOSTER TJENESTEN?** |
| Tjenesten er gratis. Det gis tilbud om kjøp av lunsj og transport til og fra dagsenteret. Priser for dette fastsettes av kommunen. |
| **HVORDAN SØKE OM DAGAKTIVITETSTILBUD - DAGSENTER?** |
| Søknader om dagaktivitetstilbud/dagsenter søkes på et fastlagt søknadsskjema.Skjemaet kan man få ved kommunens servicekontor eller laste ned/søke elektronisk via kommunens heimesider. <https://www.haegebostad.kommune.no/slik-soeker-du.6282245-511203.html>Kommunens samlende pleie- og omsorgstjenester framgår i søknadskjemaet.Nøye utfylt skjema supplert med legeattester, beskrivelser og annet som kan underbygge søknaden.Søknader som ikke sendes elektronisk kan sendes til: HÆGEBOSTAD KOMMUNELaukrokveien 4,4595 Tingvatn |
| **ANDRE TJENESTER SOM OG ER TILGJENGELIGE FOR HJEMMEBOENDE:** |
| * Praktisk bistand og opplæring
* Fysioterapi
* Tekniske hjelpemidler
* Levering av mat
* Trygghetsalarm
* Hjemmesykepleie
* Støttekontakt
* Avlasting
* Korttidsopphold ved Eiken bo- og omsorgssenter
* Omsorgslønn
* Transporttjeneste
* Hjemmehjelp
* Omsorgsbolig
 |
| **KONTAKTINFORMASJON:** |
| HÆGEBOSTAD KOMMUNELaukrokveien 4,4595 TingvatnTlf: 383 49 100post@haegebostad.kommune.no |